
SKAIDROJOŠS APRAKSTS

Futbola laukuma apgaismojuma mastu būvprojekts izstrādāts saskaņā ar SIA “Zemgales Olimpiskais centrs” pasūtījumu. Objekts aptver trīs zemesgabalaus ar zemes kadastra apzīmējumiem 0900 026 0309, 0900 026 0300, 0900 026 0338.

Saskaņā ar MK noteikumiem Nr. 326 „Būvju klasifikācijas noteikumi”, objekts klasificējas kā 2420 – citas, iepriekš neklasificētas inženierbūves, zem kurām ietilpst kategorija 242004 – apgaismes būves.
Zemgales Olimpiskā centra futbola laukuma izgaismošanai paredzēts izbūvēt 4 rūpnieciski ražotus, apgaismojuma elementus ar staba augstumu 24m. Rūpnieciski ražotie apgaismojuma stabi veidoti no metāla (cinkoti). 
Apgaismes staba Nr.1, Nr.2 un Nr.3 nostiprināšanai paredzēts izbūvēt dzelzsbetona pamatu ar apbūves laukumu 12,25m², bet apgaismes staba Nr.4 pamatu ar apbūves laukumu 14,98m². Izbūvējot pamatus apgaismes stabam Nr.4 veicama atbalstsienu izbūve. 
Katram pamatam tiks paredzēti 4 gab. ~8,5m dziļi dzelzsbetona pāļi. Pamati un atbalstsienas izbūvējamas saskaņā ar BK daļas risinājumiem. Apgaismes stabi pie pamatiem montējami saskaņā ar ražotāja norādījumiem.
Apgaismojuma stabiem paredzēts izbūvēt elektroapgādes pieslēgumu no iekšējiem tīkliem, un tas risināts ELT projekta sadaļā.
Būvdarbi veicami, ievērojot darbu organizēšanas projektā dotās norādes.

Pēc būvdarbu pabeigšanas atjaunojami visi bojātie ceļa segumi, zāliens un citi elementi līdz sākotnējam stāvoklim. 

